Béjaïa

Ang Béjaïa (), dating Bougie at Bugia, ay isang Mediteraneong daungang lungsod sa Golpo ng Béjaïa sa Algeria. Ito ay kabisera ng Lalawigan ng Béjaïa. Ito ang pinakamalaking lungsod na pangkaramiha'y nagsasalita ng Wikang Kabil sa rehiyong Kabil ng Algeria. Karamihan sa mga nakatira rito ay mga Berber. Ang populasyon nito ay 177,988 katao, ayon sa senso noong 2008.

Ang Béjaïa ay pangunahing pantalan ng langis sa kanlurang Mediteraneo; ito ang hilagang dulo ng Hassi Messaoud oil pipeline mula Sahara. Maliban sa krudong langis, kabilang sa mga iniluluwas ay bakal, phosphates, alak, tuyong igos, at plum. May mga industriya rin ng tela at tapon (cork) ang lungsod. Matatagpuan ang punong-tanggapan ng kompanyang conglomerate na Cevital sa lungsod.

Sa ilalim ng pamumuno ng mga Pranses, kilala noon ang Béjaïa sa ilang pangalang Europeo, tulad ng Budschaja sa Aleman, Bugia sa Italyano, at Bougie  (ang huling dalawa ay mga salita sa salitang "kandila", at nagmumula sa pangalan ng bayan dahil sa kalakal na pagkit nito).

Tingnan din
Talaan ng mga lungsod sa Algeria

Mga sanggunian

Mga lungsod sa Algeria
Mga dating kolonya ng Espanya